उत्तरी अर्जेंटीना में भूकंप के तेज झटके  
अमेरिकी भूगर्भ सर्वेक्षण के मुताबिक स्थानीय समयानुसार सुबह छह बजकर 56 मिनट पर आये भूकंप की तीव्रता रिक्टर पैमाने पर सात मापी गई।
उत्तरी अर्जेंटीना के कम आबादी वाले क्षेत्र में शनिवार को भूकंप के तेज झटके महसूस किए गए।  अमेरिकी भूगर्भ सर्वेक्षण के मुताबिक स्थानीय समयानुसार सुबह छह बजकर 56 मिनट पर आये भूकंप की तीव्रता रिक्टर पैमाने पर सात मापी गई।  भूकंप का केंद्र सैंटियागो डेल ईस्टेरो से 160 किलोमीटर पूर्वोत्तर दिशा में जमीन से 583.6 किलोमीटर नीचे स्थित था। भूकंप के कारण अभी जानमाल के नुकसान की कोई जानकारी नहीं है। अर्जेंटीना राष्ट्रीय भूकंप संस्थान में भूकंप विशेषज्ञ मार्केलो पिना ने कहा कि भूकंप का केंद्र जमीन से इतना नीचे स्थित था कि इसकी तीव्रता केवल दो से तीन ही मापी गई। उन्होंने कहा कि भूकंप का केंद्र उत्तरी सैंटिएगो डेल इस्टीरो प्रांत के कैंपो गैलो नगर से 40 किलोमीटर दूर रेगिस्तानी क्षेत्र में स्थित था।